इस गाने को लेकर अभी हाल ही में एक इंटरव्यू के दौरान जैकलीन फर्नांडीज ने कहा था कि, “मुझे लगता है कि वास्तव में भगवान की कृपा है कि निर्देशक अहमद खान, साजिद नाडियाडवाला और गणेश आचार्य ने मुझे यह मौका दिया। उन्होंने कहा कि मुझे हमेशा से पता है कि मैं माधुरी दीक्षित से कभी मेल नहीं खा सकती और मैं ऐसा करने का कभी प्रयास भी नहीं करने जा रही, क्योंकि आप माधुरी दीक्षित जैसे किसी को फिर से नहीं दोहरा सकते। यह केवल एक माधुरी दीक्षित हैं और मैं जानती हूं कि यह मेरी तरफ से उन्हें श्रद्धांजलि है।” बताते चलें कि डायरेक्टर अहमद खान के निर्देशन में बनी इस फिल्म को 30 मार्च को रिलीज किया जायेगा।